Bruna sulo

La **Bruna sulo** aŭ **Bruna naivulo** (*Sula leucogaster*) estas granda marbirdo (71&nbsp;cm) de la familio de Suledoj. La Brunaj naivuloj vivas en insuloj aŭ marbordo de tropikaj oceanoj nome de Atlantiko kaj Pacifiko.

## Aspekto 
[eta|maldekstre|250px|Plenkreskulo en [Francfregataj Sablejoj.]]
Tiu specio estas kazo de seksa dimorfismo. La ino atingas ĝis 80&nbsp;cm de longo, kaj ties enverguro estas de ĝis 150&nbsp;cm, kaj ili povas pezi ĝis 1300 g. La masklo atingas ĉirkaŭ 75&nbsp;cm de longo, kaj ties enverguro estas de ĝis 140&nbsp;cm, kaj ili povas pezi ĝis 1000 g.

Ili havas kapon kaj gorĝojn helbrunajn (iom blankecajn) en pacifikaj subspecioj kaj kafbrunajn al nigreca en atlantika. Kolo, dorso, vosto kaj flugiloj estas malhelbrunaj. Brusto, ventro kaj subaj partoj estas tre kontraste blankaj. La latina scienca nomo de la specio *S. leucogaster* montras kunmetaĵon de du radikoj el la antikva greka signife respektive "blanka" kaj "ventro". Beko kaj kruroj flavverdecaj kun bekobazo iom pli blueca; la beko estas akra, fortika kaj kun segilecaj bordoj. Okuloj helgrizaj. Ili havas mallongajn flugilojn kaj longajn, mallarĝajn vostojn.

La junula formo estas griz-bruna kun pli da malhelo ĉe kapo, flugiloj kaj vosto.

Kvankam tiuj birdoj estas tipe silentaj, birdobservantoj informis foje pri eventualaj sonoj similaj al gruntado aŭ kvakado.

## Kutimoj 
Ili reproduktiĝas en grandaj kolonioj de insuloj ekzemple de la Golfo de Meksiko kaj de la Kariba Maro. La ino demetas du kalkecajn bluajn ovojn surgrunde en amaso de rompitaj konkoj kaj vegetaĵaro. Ili vintrumas en alta maro en ampleksa areo.

Paroj restas fidelaj dum kelkaj sezonoj. Kutime ili faras tipajn ceremoniojn parigadajn.

Ili estas lertaj plonĝantoj en mare je alta rapido, sed mallertas ĉe ekflugado (por tio ili uzas ventojn kaj altajn ripozejojn) kaj surteriĝado. Ili manĝas fiŝojn aŭ kalmarojn, kion kaptas kiam tiuj ariĝas ĉe la surfaco, aŭ eĉ flugofiŝojn kiam tiuj ekflugas super la surfaco.

## Subspecioj 
* *Sula leucogaster leucogaster*, (Boddaert) 1783, atlantika.
* *Sula leucogaster brewsteri*, Goss 1888, pacifika nordhemisfera.
* *Sula leucogaster etesiaca*, Thayer & Bangs 1905, pacifika ekde Panamo ĝis Ĉilio.
* *Sula leucogaster plotus* (Forster,JR) 1844

## Bildaro 

dosiero:BoobyBrownReturnAtSunset.jpg|Revene al nesto sunsubire, insuloj de Korala Maro, Aŭstralio
dosiero:BoobyBrownNestGround.jpg|Oni konstruas neston el bastonetoj surgrunde
dosiero:Brown Booby06.ogv|Filmeto de naivuloj en insulo Lady Elliot, Aŭstralio
dosiero:Brown-Booby-flight.jpg|Dumfluge en Golfo Dulce, Kostariko
dosiero:Brown boobies atop pier posts at Johnston Atoll NWR.jpg|Aro ĉe la Nacia Naturrezervejo de Jonstonatolo
dosiero:Brown-Booby-cr.jpg|Pacifika marbordo de Kostariko
dosiero:Sula leucogaster MHNT.ZOO.2010.11.45.7.jpg| *Sula leucogaster* - MHNT

## Referencoj 
* 
* 

## Vidu ankaŭ 
* Fiĝiaj tropikaj sekaj arbaroj
* Malgranda Tobago

## Eksteraj ligiloj 
* Bruna naivulo, filmetoj, fotoj & sonoj ĉe Internet Bird Collection

Kategorio:Suloj
Kategorio:Suledoj
Kategorio:Suloformaj
Kategorio:Birdoj de Ameriko
Kategorio:Afrotropisa faŭno
Kategorio:Neotropisa faŭno
Kategorio:Orientalisa faŭno
Kategorio:Bestoj el la Aŭstralazia ekozono
Kategorio:Bestoj el la Pacifika ekozono
Kategorio:Birdoj de Afriko
Kategorio:Birdoj de Azio
Kategorio:Birdoj de Aŭstralio